La col·laboració entre el Banc Nacional d’ADN i la Fundació FF va començar en 2006, amb l’objectiu de promocionar el desenvolupament de línies de recerca en aquestes malalties que puguin millorar el coneixement dels seus mecanismes fisiopatològics. Per aquest motiu, el Comitè Científic ha cregut necessari potenciar el desenvolupament d’un Banc de DNA de pacients afectats d’aquestes malalties i dels seus familiars de primer grau, amb les màximes garanties en la identificació i definició de les característiques dels pacients, familiars i controls dels quals s’obtindran les mostres, rigurositat en l’obtenció i emmagatzematge del DNA genòmic i seguretat en el compliment de les normes ètiques i legals per dur a terme aquest procés.